日本天皇繼承順位

日本天皇繼承順位係指日本皇室根據皇室典範而定嘅繼承天皇次序，響1889年由明治天皇定落到依家。

而依家嘅日本天皇繼承順位係文仁→悠仁→正仁。

皇位繼承順序 
根據皇室典範，淨係得男仔先至可以繼承，而繼承順序依序係：

天皇第一個仔
 天皇第一個孫
 皇太子嘅其他子孫
 天皇第二個仔同埋佢嘅子孫
 其他男性子孫
 天皇個細佬同埋佢嘅子孫
 天皇嘅叔父、伯父同埋佢嘅子孫

不過就算係咁，其中都有分先後，就係嫡子會優先考慮；如果嫡長子有事，但正室又有另外一個仔，咁就會傳畀嗰個仔；如果正室冇仔生或啲仔全部死嗮，先會畀庶長子繼承，而呢個條例都會用響宮家身上。

就好似伏見宮第20同埋23代當主邦家親王，佢有成17個仔，但好多都係庶出，由正室所生嘅就淨係得兩個仔：老六貞教同埋第十四個仔貞愛，而大仔晃就係庶出。所以最後邦家親王傳咗當主一位畀嫡長子貞教，但係貞教早死，咁就會根據上面咁寫，即係由貞愛繼承，就唔會畀庶仔晃。

歷代日本天皇繼承順位

舊皇室典範

明治天皇時代 
舊皇室典範響1889年由明治天皇實施，由於佢淨係得一個仔嘉仁生存到落嚟，而老豆孝明天皇又淨係得明治天皇一個仔，所以嘉仁係唯一繼承人。響1893年，明治天皇五仔輝仁出世，所以佢曾經係日本天皇繼承順位第二順位，但輝仁響1894年隨即夭折，所以又係得返嘉仁一個繼承人。

大正天皇時代

昭和天皇時代

新皇室典範

昭和天皇時代 
響1947年，因為新皇室典範正式實施，響新皇室典範同埋駐日盟軍總司令指下，有十一個宮家要皇籍脫離，所以剩底嘅皇室成員全部係天皇嘅直屬親屬。

明仁時代

德仁時代